Mesana
Mesana je imaginarni lik iz serijala epske fantastike Točak vremena. Mesana je jedna od 13 Izgubljenih, zlih Aes Sedai koje služe Mračnog. Ona se za Doba legendi zvala Sajn Tarasind. Želila je da uspje kao istraživač, ali ju je odbor Kolam Daara odbio. Ipak, dozvolili su joj da postane profesor. Prešla je Sijenci i dobro se pokazala. Bila je osrednji general, ali je guvernersku dužnost obavljala veoma efikasno. Na teritorijama pod vlašću Sijenke otvorila je niz škola gdje su se djeca obučavala. Učena su da špijuniraju roditelje, komšije ali i da uništavaju biblioteke, muzeje i da divljaju. Ove rulje su nazvane Mesanina djeca. Nakon oslobađanja iz zatvora Mračnog, ubacila se u Bijelu kulu.